
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 590 


19 Ιουλίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κατάρτιση Οργανισμού Εσωτερικής Υπηρεσίας του 
Συμβουλίου Περιοχής 6ης Εδαφικής Περιφέρειας 


Νομού Αργολίδας. 1 

Ψήφιση Οργανισμού Εσωτερικής Υπηρεσίας (Ο.Ε.Υ.) 
της Δημοτικής Πρόνοιας του Δήμου Τρίπολης Ν. Αρ¬ 
καδίας. 2 

Σύσταση Νομικού Προσώπου στην Κοινότητα Νεοκαι- 
σάρειας Ν. Πιερίας με την επωνυμία «Πολιτιστικό - 
Πνευματικό Κέντρο Κοινότητας Νεοκαισάρειας». . 3 
Σύσταση Νομικού Προσώπου στην Κοινότητα Νεοκαι- 
σάρειας Ν. Πιερίας με την επωνυμία «Κέντρο Νεό¬ 
τητας Κοινότητας Νεοκασάρειας» . 4 

Σύσταση Νομικού Προσώπου στην Κοινότητα Νεοκαι- 
σάρειας Ν. Πιερίας με την επωνυμία «Κοινοτική Βι¬ 
βλιοθήκη Κοινότητας Νεοκαισάρειας» . 5 

Τ ροποποίηση και προσαρμογή του Οργανισμού Εσωτε¬ 
ρικής Υπηρεσίας της Κοινότητας Τραγίλου Ν. Σερ¬ 
ρών . 6 

Διορθώσεις σφαλμάτων 

Διόρθωση σφάλματος στη ΔΠ/Φ6.8/οικ. 17370/1996 

απόφαση Υφυπουργού Ανάπτυξης . 7 

Διορθώσεις σφαλμάτων στην Π2β/995/12.6.1996 
απόφαση Υπουργού Υγείας και Πρόνοιας . 8 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 5681 (1) 

Κατάρτιση Οργανισμού Εσωτερικής Υπηρεσίας του Συμ¬ 
βουλίου Περιοχής 6ης Εδαφικής Περιφέρειας Νομού 
Αργολίδας. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΠΕΡΙΦ. ΠΕΛ/ΣΟΥ 
Έχοντας υπόψη: 

1. Τις διατάξεις: 

α) του άρθρου 12 του Ν. 1188/81 «περί κυρώσεως κα- 
ταστάσεως προσωπικού ΟΤΑ», όπως αυτό αντικαταστά- 
θηκε από το αρθρ. 26 του Ν. 1832/89 και την παρ. 5 του 
άρθρου 8 του Ν. 2307/95 «Προσαρμογή νομοθεσίας αρ¬ 
μοδιότητας Υπ. Εσωτερικών στις διατάξεις για τη Νομαρ¬ 
χιακή Αυτοδιοίκηση και άλλες διατάξεις». 


β) Της παρ. 13 του αρθρ. 48 του Ν. 2218/94 «Ίδρυση 
Νομαρχιακής Αυτοδιοίκησης, τροποποίηση διατάξεων για 
την Πρωτοβάθμια Αυτοδιοίκηση και την Περιφέρεια και 
άλλες διατάξεις». 

γ) Τον Ν. 2190/94 «Σύσταση ανεξάρτητης αρχής για την 
επιλογή προσωπικού και ρύθμιση θεμάτων διοίκησης». 

δ) Του άρθρου 27 του Ν. 2081/92 με το οποίο προστέθηκε 
νέο άρθρο 29Α στο Ν. 1558/85 για τον έλεγχο των δαπανών 
που προκαλούν οι κανονιστικές διοικητικές πράξεις. 

ε) Του Π. Δ/τος 144/11.5.95 «εδαφική περιφέρεια 
έδρα και ονομασία των συνδέσμων συμβουλίων περιοχής» 
του Νομού Αργολίδας, αρθ. 48 Ν. 2218/94. 

στ) Των Π. Δ/των 37α/87 και 22/90 «περί μερικής επε- 
κτάσεως των διατάξεων που ισχύουν για τους δημόσιους 
υπαλλήλους και τους υπαλλήλους των άλλων Νομ. Προσώ¬ 
πων και στους υπαλλήλους των ΟΤΑ. 

2. Την αριθ. 6/96 απόφαση του Διοικητικού Συμβουλίου 
του Συμβουλίου Περιοχής 6ης Εδαφικής Περιφέρειας Νο¬ 
μού Αργολίδας περί ψηφίσεως του Ο.Ε.Υ. του Συμβου¬ 
λίου. 

3. Την από 31.5.96 γνώμη του Υπηρεσιακού Συμβου¬ 
λίου Υπαλλήλων ΟΤΑ (αρθρ. 8 Ν. 2307/95) όπως αυτή εκ¬ 
φράζεται οτο αριθμ. 3/96 πρακτικό του, αποφασίζουμε: 

1. Επικυρώνεται η αριθμ. 6/96 απόφαση του Διοικητι¬ 
κού Συμβουλίου του Συμβουλίου Περιοχής 6ης Εδαφικής 
Περιφέρειας Νομού Αργολίδας με την οποία ψηφίζεται ο 
Ο.Ε.Υ. του Συμβουλίου. 

2. Ο Οργανισμός Εσωτερικής Υπηρεσίας του Συμβου¬ 
λίου Περιοχής 2ης εδαφικής Περιφέρειας Ν. Αργοίδας 
έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ ΣΥΜ¬ 
ΒΟΥΛΙΟΥ ΠΕΡΙΟΧΗΣ 

6ης ΕΔΑΦΙΚΗΣ ΠΕΡΙΦΕΡΕΙΑΣ ΝΟΜΟΥ ΑΡΓΟΛΙΔΑΣ 
Άρθρο 1 

Συνιστάται Υπηρεσία με τον τίτλο: «Υπηρεσία Συμβου¬ 
λίου Περιοχής 6ης εδαφικής περιφέρειας Νομού Αργολί¬ 
δας» επιπέδου Διεύθυνσης και με χωρική αρμοδιότητα την 
περιφέρεια του οικείου Συμβουλίου Περιοχής. 

Η Δ/νση αποτελείται από τα παρακάτω τμήματα ή και 
Γ ραφεία με τις αντίστοιχες αρμοδιότητες. 

1. Τμήμα Διοικητικού - Οικονομικού και παροχής Υπη¬ 
ρεσιών προς τους πολίτες. 

2. Τμήμα Σχεδιασμού - Προγραμματισμού και Τεχνικής 
Υποστήριξης. 

3. Γραφείο αυτοτελές καθαριότητας. 

Άρθρο 2 

Οι θέσεις του προσωπικού εν γένει του Συμβουλίου Πε¬ 
ριοχής διαρθρώνονται κατά κατηγορία - κλάδους - βαθ¬ 
μούς 

και ειδικότητες ως κατωτέρω: 

1. Κατηγορία Πανεπιστημιακής Εκπαίδευσης (ΠΕ) 

α) Κλάδεος ΠΕΙ Διοικητικού: 1 θέση με βαθμό Δ - Α. 
β) Κλάδος ΠΕ3 Πολιτικών Μηχανικών: 1 θέση με βαθμό 
Δ-Α. 

2. Κατηγορία Τεχνολογικής Εκπαίδευσης (ΤΕ) 

α) Κλάδος ΤΕ17 Διοικητικός - Λογιστικός 1 θέση με 
βαθμό Δ-Α. 

β) Κλάδος ΤΕ13 Τεχνολογικός Γεωπονίας 1 θέση με 
βαθμό Δ-Α. 

3. Κατηγορία Δευτεροβάθμιας Εκπαίδευσης (ΔΕ) 
α) Κλάδος ΔΕΙ Διοικητικός 1 θέση με βαθμό Δ-Α. 
β) Κλάδος ΔΕ6 Σχεδιαστών 1 θέση με βαθμό Δ - Α. 
γ) Κλάδος ΔΕΙ 4 Ελεγκτών εσόδων - εξόδων ΟΤΑ 1 

θέση με βαθμό Δ-Α. 

δ) Κλάδος ΔΕΙ 5 Εισπρακτόρων 1 θέση με βαθμό Δ - Α. 
ε) Κλάδος 28 χειριστών μηχανημάτων έργων 1 θέση με 
βαθμό Δ-Α. 

στ) Κλάδος ΔΕ29 οδηγών αυτοκινήτων 1 θέση με βαθμό 
Δ-Α. 

ζ) Κλάδος ΔΕ38 χειριστών Η/Υ1 θέση με βαθμό Δ - Α. 

4. Κατηγορία Υποχρεωτικής Εκπαίδευσης (Υ/Ε) 

α) Κλάδος ΥΕ1 Κλητήρων -γενικών καθηκόντων 1 θέση 
με βαθμό Ε - Β. 

β) Κλάδος ΥΕ16 εργατών καθαριότητας 2 θέσεις με 
βαθμό Ε - Β. 

Άρθρο 3 

ΠΡΟΪΣΤΑΜΕΝΟΙ: Δ/νσης Υπηρεσιών του Συμβουλίου 

Περιοχής. . 

α. Προϊστάμενος του Τμήματος Διοικητικού - Οικονομι¬ 
κού και παροχής υπηρεσιών προς τους πολίτες τοποθε¬ 
τείται υπάλληλος του Κλάδου ΠΕΙ και ελλείψει τούτου 
υπάλληλος της Κατηγορίας ΤΕ17 και εν ελλείψει τούτου 
υπάλληλος της Κατηγορίας ΔΕΙ Δ/κού. 

β. Προϊστάμενος του Τμήματος Σχεδιασμού - Προγραμ¬ 
ματισμού και Τεχνικής Υποστήριξης τοποθετείται υπάλλη¬ 
λος του Κλάδου ΠΕ3 και ελλείψει τούτου υπάλληλος της 
Κατηγορίας ΤΕ13. 

γ. Προϊστάμενος του αυτοτελούς γραφείου καθαριότη¬ 
τας τοποθετείται υπάλληλος του Κλάδου ΔΕ28. 

Άρθρο 4 

Αρμοδιότητες και αντικείμενα των τμημάτων του Σ.Π. 

1. Τμήμα Διοικητικού - Οικονομικού και παροχής υπη¬ 
ρεσιών προς τους πολίτες. 

Στην αρμοδιότητα του τμήματος ανήκουν τα αφορώντα 
στο προσωπικό, στη Γραμματειακή υποστήριξη του Σ.Π. 
και στα οικονομικά του Σ.Π. καθώς και κάθε δραστηριότη¬ 
τας (παροχή υπηρεσίας) και μέσω της ανάθεσης αρμοδιο¬ 
τήτων από τους ΟΤΑ μέλη, που αποβλέπει στην αναβάθ¬ 
μιση της ποιότητας της ζωής των κατοίκων. 
Αναλυτικότερα: 

α. Διεξάγει την προσωπική αλληλογραφία του Προέ¬ 
δρου του Σ.Π. και τηρεί το Αρχείο αυτής. 

β Τηρεί ιδιαίτερο Πρωτόκολλο εισερχομένων και εξερ- 
χομένων εγγράφων, τα οποία διεκπεραιώνει στις αρμόδιες 
υπηρεσίες. 


γ. Προγραμματίζει τις ώρες και ημέρες που ο Πρόεδρος 
μπορεί να δέχεται διάφορες Επιτροπές, Συλλόγους και 
Πολίτες. 

δ. Τηρεί Ημερολόγιο των προσωπικών επαφών του Προ¬ 
έδρου εντός και εκτός Σ.Π. 

ε. Παραλαμβάνει από τους υπηρεσιακούς παράγοντες 
τους φακέλους των εγγράφων που πρέπει να υπογραφούν 
από τον Πρόεδρο. 

στ. Παρακολουθεί όλη την δραστηριότητα του Σ.Π. 
ζ. Αναλαμβάνει τη συγγραφή των κειμένων και των επι¬ 
στολών του Προέδρου. 

η. Αναλαμβάνει τη δακτυλογράφηση και διεκπεραίωση 
της αλληλογραφίας των Υπηρεσιών του Σ.Π. 

θ. Φροντίζει για τη δημοσίευση των διακηρύξεων και 
των ανακοινώσεων των Υπηρεσιών του Σ.Π. 

ι. Παραλαμβάνει τον ημερήσιο και περιοδικό τύπο, κα¬ 
θώς και όλα τα έντυπα που αποστέλλονται στο Σ.Π. 

ια. Επιμελείται της καθημερινής αποδελτίωσης του Τύ¬ 
που. 

ιβ. Είναι υπεύθυνο για την εφρμογή όλων των νόμων και 
διαταγμάτων που αφορούν στο πάσης φύσεως προσωπικό 
του ΣΠ και ασκεί τις αρμοδιότητες που απορρέουν από 
τον κωδικό κατάστασης Δημοτικών και Κοινοτικών Υπαλ¬ 
λήλων (Ν. 1188/81). 

ιγ. Τηρεί Μητρώο, ευρετήριο και τους ατομικούς φακέλ- 
λους του μόνιμου και με σχέση εργασίας Ι.Δ. προσωπι¬ 
κού. 

ιδ. Συντάσσει και θεωρεί τα πάσης φύσεως μισθοδοτικά 
στοιχεία όλου του προσωπικού και τα προωθεί αρμοδίως 
για τη σύνταξη των μισθοδοτικών καταστάσεων, 
ιε. Εφαρμόζει το Πειθαρχικό Δίκαιο, 
ιστ. Καταρτίζει τις ονομαστικές καταστάσεις των μονί¬ 
μων υπαλλήλων του Σ.Π. κατά κλάδο και βαθμό, όπως ορί¬ 
ζουν οι σχετικές διατάξεις και συντάσσει τα σχέδια Οργα¬ 
νισμού Εσωτερικής Υπηρεσίας. 

ιζ. Εκδίδει τα πιστοποιητικά και τις βεβαιώσεις του προ¬ 
σωπικού για την υπηρεσιακή του κατάσταση. 

ιη. Διεκπεραιώνει κάθε υπόθεση που έχει σχέση με τη χο¬ 
ρήγηση της σύνταξης και των παροχών στο οικείο Ταμείο 
Ασφάλισης των υπαλλήλων του Σ.Π. που φεύγουν από την 
Υπηρεσία, καθώς και την αναγνώριση και εξαγορά της προϋ¬ 
πηρεσίας τους, όπως και κάθε υπόθεση που έχει σχέση με τη 
συνταξιοδστηση του Ι.Δ. προσωπικού και την καταβολή της 
προβλεπόμενης από το Νόμο αποζημίωσης. 

ιθ. Ελέγχει και παρακολουθεί τα αφορώντα στην τήρηση 
του κανονικού ωραρίου εργασίας. 

ικ. Εκδίδει ή κοινοποιεί εγκυκλίους που αφορούν στην 
υπηρεσιακή κατάσταση του προσωπικού και το ενημερώ¬ 
νει για τα προγράμματα επιμόρφωσής του. 

κ. Φροντίζει για την ορθολογική κατανομή του προσωπι¬ 
κού ώστε να λειτουργούν εύρυθμα οι Υπηρεσίες. 

κα. Εισηγείται στον Πρόεδρο για τη συγκρότηση των 
αναγκαίων επιτροπών και ομάδων εργασίας. 

κβ. Εισηγείται στον πρόεδρο για τα προσωπικά αιτήματα 
των υπαλλήλων. 

κγ. Παρακολουθεί τη μισθοδοτική κατάσταση όλων των 
εργαζομένων στο Σ.Π. και εκδίδει τις σχετικές βεβαιώσεις 
και πιστοποιητικά όποτε ζητούνται. 

κδ. Τηρεί βοηθητικούς φακέλλους και βιβλία που κατά 
την κρίση του προϊσταμένου είναι αναγκαία για την εύ¬ 
ρυθμη λειτουργία του Τμήματος. 

κε. Καταρτίζει σε συνεργασία με τις αρμόδιες υπηρε¬ 
σίες του Σ.Π. τον Προϋπολογισμό Εσόδων - Εξόδων και 
τον υποβάλλει έγκαιρα αρμοδίως. 

κστ. Παρακολουθεί την πορεία εκτέλεσης του προϋπο¬ 
λογισμού Εσόδων - Εξόδων, εισηγείται την αναμόρφωσή 
του, την εγγραφή νέων εσόδων και τη χορήγηση συμπλη¬ 
ρωματικών πιστώσεων. 

κζ. Συγκεντρώνει και εντάσσει στο Μηχανογραφικό σύ¬ 
στημα όλα τα στοιχεία του Προϋπολογισμού. 

κη. Παρακολουθεί την πορεία των εξόδων και ενημερώ¬ 
νει εγκαίρως τις αρμόδιες υπηρεσίες για τη σύνταξη εκθέ¬ 
σεων δαπανών, όταν οι εγκεκριμένες απορροφώνεται. 

κθ. Τηρεί αρχείο ετήσιων απολογισμών Εσόδων - Εξό¬ 
δων του Σ.Π. σύμφωνα με τα απολογιστικά στοιχεία που 
συντάσσει το Ταμείο. 

λ. Προγραμματίζει και παρακολουθεί την πορεία των 
Εσόδων - Εξόδων του προϋπολογισμού και εισηγείται τη 
σωστή κατανομή των πιστώσεων και την απορρόφηση των 
δαπανών για την εκτέλεση έργων, προμηθειών καθώς και 
την κίνηση του χρέους και της περιουσίας γενικά. 

λα. Συγκεντρώνει στατιστικά στοιχεία που αναφέρονται 
γενικά στα οικονομικά ζητήματα που αφορούν στο Σ.Π. και 
είναι χρήσιμα για τις προβλέψεις του προϋπολογισμού. 

λβ. Παρακολουθεί τα εγκεκριμένα δάνεια του Σ.Π. και 
τηρεί πίνακες ετήσιων τοκοχρεωλυτικών δόσεων για κάθε 
περίπτωση ενημερώνοντας πάντοτε το Ταμείο του Σ.Π. 

λγ. Εισηγείται την αναμόρφωση του προϋπολογισμού με 
την εγγραφή νέων εσόδων και τη χορήγηση συμπληρωμα¬ 
τικών και εκτάκτων πιστώσεων. 

λδ. Επιμελείται της ασφάλισης των κινητών και ακινή¬ 
των του Σ.Π. 

λε. Φροντίζει για την υπογραφή των χρηματικών ενταλ¬ 
μάτων από τον πρόεδρο, την καταχώρισή τους στο μηχα¬ 
νογραφικό σύστημα και την αρχειοθέτηση των ΧΕΠ με τα 
δικαιολογητικά τους. 

λστ. Συσχετίζει κάθε δαπάνη με τυχόν προηγούμενη 
όμοια και παρακολουθεί την ύπαρξη σχετικής πίστωσης 
για τη δυνατότητα έκδοσης ΧΕΠ. 

λζ. Ασχολείται με την προμήθεια πάσης φύσης υλικού, 
εκτός του υλικού των έργων, που είναι απαραίτητο για τις 
υπηρεσίες του Σ.Π. και προσπαθεί να επιτυγχάνει τη συ- 
φερότερη τιμή με την παρακολούθηση των τιμών της αγο¬ 
ράς, χωρίς να παραγνωρίζει την ποιότητά του προς προμή¬ 
θεια υλικού. 

λη. Μεριμνά για την έκδοση των σχετικών εντολών προ¬ 
μηθειών, τη σύνταξη των πρωτοκόλλων παραλαβής του 
πάσης φύσης υλικού των έργων και την υπογραφή τους 
από τις αντίστοιχες Επιτροπές παραλαβής, τη φύλαξη του 
υλικού στην αποθήκη του Σ.Π. και την καταχώρησή του 
στα οικεία βιβλία αποθήκης. 

λθ. Διαχειρίζεται και παρακολουθεί τη διακίνηση των 
διαφόρων ειδών και τηρεί ανάλογο βιβλίο. 

μ. Εισηγείται την εκποίηση ή την καταστροφή του άχρη¬ 
στου ή παλαιού υλικού και τη διαγραφή του από αντίστοιχα 
βιβλία. 

μα. Διενεργεί κάθε πράξη σχετική με τη διαχείριση του 
υλικού, τη φύλαξή του στις αποθήκες και τη διάθεσή του 
βάσει διατακτικών της αρμόδιας υπηρεσίας. 

μβ. Μεριμνά για την έγκαιρη ανανέωση των υλικών που 
πρόκειται να εξαντληθούν. 

μγ. Διαβαθμίζει στο Γενικό Χημείο του Κράτους για 


έλεγχο και αξιολόγηση τα είδη για τα οποία υπάρχουν ειδι¬ 
κοί όροι στις σχετικές συμβάσεις. 

μδ. Διεξάγει δημοπρασίες ή πρόχειρους διαγωνισμούς, 
μεριμνά για τη δημοσίευση στον ημερήσιο τύπο των όρων 
διακήρυξης με καθορισμό της ημερομηνίας διεξαγωγής 
της δημοπρασίας. 

με. Συντάσσει συμβάσεις με τους προμηθευτές, μερι¬ 
μνά για την κοινοποίησή τους στους αρμόδιους και παρα¬ 
κολουθεί την τήρηση των όρων των συμβάσεων για την 
παράδοση των υλικών μέσα στις οριζόμενες προθεσμίες 
και την επιβολή ποινικής ρήτρας σε περίπτωση εκπροθέ¬ 
σμων παραδόσεων όπως καθορίζεται στις συμβάσεις ή τις 
διακηρύξεις. 

μοτ. Παραλαμβάνει τις εγγυητικές επιστολές από τους 
προμηθευτές και μεριμνά για την επανάληψη δημοπρα¬ 
σίας όταν η πρώτη αποβεί άκαρπος. 

μζ. Ελέγχει τους χρηματικούς τίτλους που διαβιβάζονται 
στο Ταμείο από τις αρμόδιες υπηρεσίες και εκδίδει τα 
αποδεικτικά παραλαβής εισπρακτέων εσόδων. 

μη. Ενεργεί πριν από κάθε χρηματική κατάθεση εκ μέ¬ 
ρους των εισπρακτόρων, έλεγχο των διπλοτύπων εισπρά¬ 
ξεων, παραλαμβάνει τις εισπράξεις κ.λπ. 

μθ. Εκδίδει τα γραμμάτια εισπράξεως των διαφόρων 
εσόδων. 

ν. Εκκαθαρίζει τις οφειλές των δημοτών και εισηγείται 
όποτε απαιτείται τη λήψη αναγκαστικών μέτρων εισπρά- 
ξεως κατά των οφειλετών. 

να. Επιμελείται την αναγκαστική είσπραξη των οφειλών 
και τηρεί τα από το νόμο προβλεπόμενα βιβλία καταχωρή- 
σεως κατασχέσεων κ.λπ. 

νβ. Μεριμνά για την απόδοση των υπέρ τρίτων κρατή¬ 
σεων και τηρεί όλα τα απαραίτητα για το σκοπό αυτό βι¬ 
βλία. 

νγ. Τηρεί όλα τα από το νόμο προβλεπόμενα λογιστικά 
βιβλία εσόδων κ.λπ. 

νδ. Ενεργεί τον έλεγχο των εκδοθέντων και διαβιβασθέ- 
ντων στο Ταμείο ενταλμάτων και βάσει αυτών, προέρχεται 
στην πληρωμή των δικαιούχων σύμφωνα με τις οικείες δια¬ 
τάξεις περί λογιστικού των Δήμων και των Κοινοτήτων. 

νε. Τηρεί τα προβλεπόμενα από το νόμο λογιστικά βι¬ 
βλία εξόδων, καταρτίζει τους μηνιαίους και ετήσιους λο¬ 
γαριασμούς της διαχειρίσεως εξόδων, συντάσσει τους 
στατιστικούς πίνακες που υποβάλλονται στις Δημόσιες 
Υπηρεσίες, συγκεντρώνει τα στοιχεία που απαιτούνται για 
τον ετήσιο απολογισμό εξόδων και καταρτίζει τον απολο¬ 
γισμό αυτό. 

νστ. Επιμελείται της είσπραξης των βεβαιωμένων με ει¬ 
δικούς χρηματικούς καταλόγους εσόδων. 

νζ. Επιμελείται την κοινοποίηση των ατομικών ή γενικών 
ή ειδικών προσκλήσεων προς τους οφειλέτες. 

νη. Ενεργεί την πίστωση των πληρωσάντων οφειλετών 
στους οικείους χρηματικούς καταλόγους και βεβαιώνει 
την ενέργεια αυτή στον καθένα από τα οικεία αποσπά¬ 
σματα των καταλόγων. 

νθ. Έχει την ευθύνη για την όλη λειτουργία της μηχανογρά¬ 
φησης και μηχανοργάνωσης των Υπηρεσιών του Σ.Π. και επι¬ 
βλέπει τη σωστή και αποτελεσματική λειτουργία των εγκατε¬ 
στημένων υπολογιστών στις υπηρεσίες αυτές. 

ξ. Παρακολουθεί, μελετά και αναλύει τα στατιστικά 
στοιχεία των υπηρεσιών του Σ.Π. αλλά και όσων άλλων 
προέρχονται από διάφορες πηγές πλήροφόρησης με απο¬ 
κλειστική εντολή του Προέδρου. 

ξα. Παρέχει πληροφορίες, πίνακες και ότι άλλο στατι¬ 
στικό στοιχείο ήθελε ζητηθεί από τις υπηρεσίες του Σ.Π. 
και μόνο για τις δικές τους ανάγκες. 

ξβ. Παρέχει υπηρεσίες που αφορούν στην καθαριό¬ 
τητα. 

ξγ. Παρέχει υπηρεσίες που αφορούν στη μεταφορά μα¬ 
θητών με αχολικά λεωφορεία. 

ξδ. Παρέχει υπηρεσίες που αφορούν στη διοργάνωση 
πολιτιστικών εκδηλώσεων κ.λπ. 

ξε. Ενημερώνει του πολίτες για τα δικαιώματά τους και 
τις ενέργειες που απαιτούνται για τη διεκπεραίωση των 
υποθέσεών τους και τους εφοδιάζει με τα απαραίτητα 
πληροφοριακά στοιχεία και τα διαθέσιμα έντυπα που 
έχουν θέσει στη διάθεσή τους οι Δημόσιες Υπηρεσίες και 
οι ΟΤΑ μέλη του. 

ξστ. Κατευθύνει τους πολίτες στη διεκπεραίωση των 
υποθέσεών τους και τους συμβουλεύει για την καλύτερη 
αντιμετώπιση των προβλημάτων τους. 

ξζ. Κατευθύνει και οργανώνει την επικοινωνία των πολι¬ 
τών με τις Υπηρεσίες του Σ.Π. 

ξη. Δέχεται υποδείξεις και προτάσεις για αλλαγές, που 
συμβάλλουν στη βελτίωση της λειτουργίας του Σ.Π. και τη 
λήψη μέτρων που τους αφορά στα πλαίσια της γενικότε¬ 
ρης προσπάθειας σχεδιασμού για την ανάπτυξη. 

2. Τμήμα Σχεδιασμού - Προγραμματισμού και Τεχνικής 
Υποστήριξης. 

Αρμοδιότητες του Τμήματος είναι η εκπόνηση σχεδίων 
προγραμμάτων και έργων για την κοινωνική και πολιτιστική 
ανάπτυξη της περιοχής καθώς και η μελέτη, εκτέλεση και 
συντήρηση έργων τοπικού επιπέδου. 

Ειδικότερα στις αρμοδιότητες του ανήκουν: 
α. Η συγκέντρωση, επεξεργασία και τήρηση στατιστι¬ 
κών στοιχείων για την οικονομική, κοινωνική και πολιτι¬ 
στική κατάσταση στην περιοχή. 

β. Η παρακολούθηση των προγραμμάτων που αφορούν 
στην κοινωνική και πολιτιστική ανάπτυξη και βελτίωση της 
ποιότητας ζωής. 

γ. Η διατύπωση προτάσεων για την κατάρτιση των μεσο- 
χρόνιων νομαρχιακών αναπτυξιακών προγραμμάτων. 

δ. Η κατάρτιση των μεσοχρόνιων και ετήσιων τοπικών 
αναπτυξιακών προγραμμάτων της περιοχής. 

ε. Η διαχείριση των χρηματοδοτήσεων από το πρό¬ 
γραμμα Δημοσίων Επενδύσεων και από τους πόρους των 
προγραμμάτων της Ευρωπαϊκής Ένωσης που αφορούν 
στην περιοχή. 

στ. Η αξιοποίηση των πλουτοπαραγωγικών πόρων δια- 
κοινοτικής ή διαδημοτικής σημασίας. 

ζ. Η υλοποίηση του πολεοδομικού σχεδιασμού στα πλαί¬ 
σια των εγκεκριμένων ζωνών Οικιστικού Ελέγχου (Ζ.Ο.Ε.) 
ή των Ειδικών Χωροταξιακών Μελετών και τήρηση των δε¬ 
δομένων του Κτηματολογίου της περιοχής τους όπως 
αυτά προκύπτουν από το συνολικό σχεδίασμά και την ολο¬ 
κληρωμένη διαχείριση του Εθνικού Κτηματολογίου. 

η. Η μέριμνα για την εκτέλεση και λειτουργία διακοινοτι- 
κών και διαδημοτικών έργων τεχνικής υποδομής και κοι¬ 
νωνικού εξοπλισμού. 

θ. Η μέριμνα για την προστασία του περιβάλλοντος σε 
θέματα διακοινοτικής ή διαδημοτικής σημασίας. 

ι. Κάθε άλλη σχετική αρμοδιότητα που ήθελε ανατεθεί 
από τους Ο.Τ.Α. μέλη του Σ.Π. 

3. Γ ραφείο Αυτοτελές Καθαριότητας 


α. Μεριμνά για την καθαριότητα των Κοινοτικών μελών 
του Σ.Π. 

β. Στη συλλογή και μεταφορά απορριμμάτων καθώς και 
στην αποκομιδή. 

γ. Μεριμνά για την έγκαιρη προμήθεια υλικών και ανταλ¬ 
λακτικών εργαλείων, χρήσιμα για την ομαλή λειτουργία της 
καθαριότητας. 

δ. Ελέγχει και παρακολουθεί τον τομέα της αποκομιδής 
των απορριμμάτων ανά Κοινότητα μέλος του Σ.Π. γενικά 
καθώς και την απόρριψη ή καταστροφή αυτών ή εκμετά- 
λευσή τους. 

ε. Επιλαμβάνεται για κάθε θέμα που αφορά στην εκμε¬ 
τάλλευση εργασιών σχετικών με την καθαριότητα και με 
τα χρησιμοποιούμενα μέσα. 

στ. Φροντίζει για την εν γένει προστασία του περιβάλλο¬ 
ντος, επισημαίνει εστίες μόλυνσης και πηγές ρύπανσης 
(λύμματα, απόβλητα κ.λ.π.) και μεριμνά για την καταπολέ¬ 
μηση και εξάλειψη αυτών. 

ζ. Μεριμνά για την έγκαιρη προμήθεια, φύλαξη, διαχεί¬ 
ριση και διάθεση εργαλείων, χρήσιμα για την ομαλή λει¬ 
τουργία της καθαριότητας. 

Άρθρο 5 

Γενικά καθήκοντα υπαλλήλων 

α. Προϊσταμένος Διευθύνσεως 

Προΐσταται των Τμημάτων και Γ ραφείων που υπάγονται 
στην αρμοδιότητά του. 

Παρακολουθεί, εποπτεύει και ελέγχει την παρουσία, 
την πειθαρχία, την υπηρεσιακή απόδοση και επίδοση όλων 
των υπαλλήλων της Διεύθυνσής του, την τήρηση των νό¬ 
μων, διαταγμάτων, αποφάσεων κ.λπ., που αφορούν στο 
Σ.Π. και τους καθοδηγεί κατά την εκτέλεση των υπηρεσια¬ 
κών τους καθηκόντων. 

Κατανέμει την εργασία στους υπαλλήλους της Διεύθυν¬ 
σης ανάλογα με τις συνολικές ανάγκες των Τμημάτων και 
με τη συνεργασία των Προϊσταμένων. 

Μπορεί να απασχολεί οποιονδήποτε από το προσωπικό 
της Υπηρεσίας του για την εκτέλεση κάθε άλλης εργασίας 
ανάλογα με τις ανάγκες που παρουσιάζονται σε κάθε 
Τμήμα. 

Ενημερώνεται για όλη την εισερχόμενη και εξερχόμενη 
αλληλογραφία που αφορά στη Διεύθυνση, χαρακτηρίζει 
και κατανέμει αυτή σύμφωνα με τις αρμοδιότητες των 
τμημάτων ή γραφείων που υπάγονται στη Διεύθυνση και 
δίνει τις αναγκαίες οδηγίες στους προϊσταμένους για τις 
ενέργειες που πρέπει να γίνουν. 

Υπογράφει αποφάσεις ύστερα από εξουσιοδότηση του 
Προέδρου και τα υπηρεσιακά έγγραφα. 

θεωρεί με την μονογραφή του και υποβάλλει όλα τα έγ¬ 
γραφα που συντάσσονται από τα τμήματα και γραφεία της 
Διεύθυνσης για έγκριση και υπογραφή από τον πρόεδρο ή 
το νόμιμο αναπληρωτή του καθιστάμενος έτσι συνυπεύ- 
θυνος για τη νομιμότητα της ενέργειας. 

θεωρεί τη βεβαίωση της εργασίας του προσωπικού που 
υπηρετεί στη Διεύθυνση. 

Εισηγείται τα θέματα της αρμοδιότητάς του στον Πρόε¬ 
δρο, υπογράφοντας τις σχετικές εισηγήσεις. 

Παρίσταται εφόσον οι υπηρεσιακές ανάγκες το απαι¬ 
τούν, στις συνεδριάσεις των συλλογικών οργάνων του Σ.Π. 
και αναπτύσει τις απόψεις του πάνω στα διάφορα υπηρε¬ 
σιακά θέματα. 

Συντάσσει τις ετήσιες εκθέσεις αξιολόγησης για τους 

υπαγόμενους σ’ αυτόν προϊσταμένους τμημάτων και δια¬ 
τυπώνει τη γνώμη του σε δεύτερο βαθμό στις υπηρεσια¬ 
κές εκθέσεις των υπολοίπων υπαλλήλων οι οποίες συ- 
ντάσσονται από τους προϊσταμένους των υπηρεσιακών 
μονάδων. 

Δέχεται τους πολίτες και παρέχει σ’ αυτούς όσες πλη¬ 
ροφορίες επιτρέπεται από τις κείμενες διατάξεις και είναι 
υποχρεωμένος να βρίσκεται στη θέση του κατά τις ώρες 
υποδοχής του κοινού, για την επίλυση των τυχόν μεταξύ 
αυτών και των υπηρεσιών της Διεύθυνσης διαφορών. 

Αρθρο 6 

Προϊστάμενοι Τμημάτων 

Είναι υπεύθυνοι για την ακριβή τήρηση, εφαρμογή και 
εκτέλεση των αρμοδιοτήτων και καθηκόντων που ανατί¬ 
θενται στην Υπηρεσία που προΐστανται. 

Φροντίζουν για την εφαρμογή των νόμων, διαταγμάτων 
• και των αποφάσεων και εγκυκλίων που τους κοινοποιού¬ 
νται, ενημερώνοντας τους υπαλλήλους τους δίνοντας πα¬ 
ράλληλα τις αναγκαίες επεξηγηματικές οδηγίες για την 
εκτέλεσή τους. 

Κατανέμουν την εργασία στους υπαλλήλους και τους 
καθοδηγούν, ελέγχουν δε την τατκική παρουσία, εργατι¬ 
κότητα και πειθαρχία τους. 

Εκτελούν τις εντολές των Διευθυντών, εισηγούνται σ’ 
αυτούς τις υποθέσεις της αρμοδιότητάς τους, υποβάλ¬ 
λουν δε σ’ αυτούς υπηρεσιακές εκθέσεις και σημειώματα 
για την πορεία των εργασιών του Τμήματος καθώς και των 
υποθέσεων που εκκρεμούν. 

Συντάσσουν τις εκθέσεις αξιολόγησης των υπηρετού- 
ντων υπαλλήλων τις οποίες στη συνέχεια υποβάλλουν 
στους Διευθυντές για περαιτέρω κρίση. 

Προσυπογράφουν την αλληλογραφία της υπηρεσίας 
τους, συντάσσοντας προσωπικά τα σημαντικότερα έγ¬ 
γραφα και καθίστανται υπεύθυνοι για τη νομιμότητα της 
ενέργειας και την ακρίβεια των αναφερομένων σ’ αυτά 
προγραμματικών περιστατικών. 

Δέχονται τους πολίτες και παρέχουν σ’ αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένοι να βρίσκονται στις θέσεις τους κατά 
τις ώρες υποδοχής του κοινού. 

Βεβαιώνουν την εργασία του προσωπικού που υπηρετεί 
στην Υπηρεσία τους. 

Άρθρο 7 
Λοιπό Προσωπικό 

Στα πλαίσια των αρμοδιοτήτων των Διευθύνσεων ή άλ¬ 
λων Υπηρεσιακών μονάδων που είναι τοποθετημένοι οι 
υπάλληλοι, ανεξάρτητα από την εργασιακή τους σχέση, 
εκτελούν την εργασία που τους έχει ανατεθεί με προσοχή, 
επιμέλεια και ευσυνειδησία, κάτω από τις οδηγίες και κα¬ 
τευθύνσεις των προϊσταμένων τους, σύμφωνα με την κεί¬ 
μενη νομοθεσία. 

Ειδικότερα εκείνοι που χειρίζονται ή χρησιμοποιούν μη¬ 
χανήματα ή οχήματα, εργαλεία, διάφορες συσκευές κ.λπ. 
είναι υπεύθυνοι για κάθε αδικαιολόγητη απώλεια, φθορά ή 
καταστροφή, κυρίως όταν αυτή οφείλεται σε αμέλεια ή 
κακή χρήση. 

Οι συντάκτες των εγγράφων, αποφάσεων, μελετών και 
αλληλογραφίας τα μονογράφουν και είναι υπεύθυνοι για 
την ακρίβεια των πραγματικών περιστατικών και στοιχείων 
που προκύπτουν από τα τηρούμενα στην Υπηρεσία βιβλία, 
φακέλλους και άλλα παραστατικά. 


Αναφέρουν στον προϊστάμενό τους γραπτά ή προφο¬ 
ρικά για τις υποθέσεις που εκκρεμούν και δεν μπορούν να 
επιλυθούν άμεσα ή εντός των προθεσμιών που έχουν τα¬ 
χθεί. 

Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 

Άρθρο 8 

Προσόντα διορισμού 

Τα προσόντα διορισμού που απαιτούνται κατά κατηγο¬ 
ρία, Κλάδο και ειδικότητα, καθορίζονται σύμφωνα με τα Π. 
Δ/τα 37α/1987 και 22/90 και τις ισχύουσες κάθε φορά 
διατάξεις. 

Άρθρο 9 

Τα θέματα που αφορούν στους διορισμούς, στα καθή¬ 
κοντα, στους περιορισμούς, στην αστική ευθύνη, στα δι¬ 
καιώματα, στις μεταβολές υπηρεσιακής κατάστασης, στο 
πειρθαρχικό δίκαιο και στην λύση της υπαλληλικής ή εργα¬ 
σιακής σχέσης, του τακτικού και του με σχέση εργασίας 
ιδιωτικού δικαίου προσωπικού που υπάγεται στις διατάξεις 
του Οργανισμού αυτού, διέπονται από την εκάστοτε ισχύ- 
ουσα νομοθεσία «περί καταστάσεως προσωπικού των 
ΟΤΑ», όπως κάθε φορά ισχύουν. 

Άρθρο 10 

Από τις διατάξεις της παρούσας απόφασης, προκαλεί- 
ται δαπάνη σε βάρος του προϋπολογισμού του Σ.Π., το 
ύψος της οποίας δεν μπορεί να προΰπολογισθεί και θα 
καλύπτεται από τα έσοδα του Σ.Π. 

Η ισχύς του παρόντος Ο.Ε.Υ. αρχίζει από την δημο¬ 
σίευσή του στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ναύπλιο, 2 Ιουλίου 1996 

Με εντολή Γεν. Γραμματέα 
Περιφέρειας Πελοποννήσου 
Η Αναπλ. Περιφ. Δ/ντή 
ΓΕΩΡΓΙΑ ΠΑΠΑΠΑΝΑΓΙΩΤΟΥ 

-♦- 

Αριθ. 10989 (2) 

Ψήφιση Οργανισμού Εσωτερικής Υπηρεσίας (Ο.Ε.Υ.) της 

Δημοτικής Πρόνοιας του Δήμου Τρίπολης Ν. Αρκα¬ 
δίας. 

Ο ΑΝΑΠΛΗΡΩΤΗΣ ΠΕΡΙΦΕΡΕΙΑΚΟΥ ΔΙΕΥΘΥΝΤΗ 
Ν. ΑΡΚΑΔΙΑΣ 

Έχοντας υπόψη: 

1. Τις διατάξεις: 

α) του άρθρου 12 του Ν. 1188/81 όπως αντικαταστάθη- 
καν με τις όμοιες του άρθρου 8 παρ. 5 του Ν. 2307/1995. 

β) Του άρθρου 14 του Ν. 2399/1996. 

γ) Των Π. Δ/των 37α/87 και 22/90 περί μερικής επε- 
κτάσεως των διατάξεων που ισχύουν για τους δημοσίους 
υπαλλήλους και τους υπαλλήλους των άλλων Νομικών 
προσώπων και τους υπαλλήλους των ΟΤΑ. 
δ) Του Ν. 2190/1994 που αφορά τη σύσταση ανεξάρτη¬ 
της αρχής για την επιλογή προσωπικού και ρύθμιση θεμά¬ 
των διοίκησης. 

ε) Του άρθρου 27 του Ν. 2081/1992 με το οποίο προ- 

στέθηκε νέο άθρο 2ΑΑ οχο Ν. 1588/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

2. Τις αριθμ. 8/1994 και 5/1996 αποφάσεις του Διοικ. 
Συμβουλίου της Δημοτικής Πρόνοιας του Δήμου Τρίπολης 
που αφορούν την ψήφιση Οργανισμού Εσωτερικής Υπη¬ 
ρεσίας της Δημοτικής Πρόνοιας και το ύψος της δαπάνης 
που θα προκληθεί. 

3. Την αριθμ. 70/1995 απόφαση του Δημ. Συμβουλίου 
του Δήμου Τρίπολης, με την οποία εγκρίνει την αριθμ. 8/ 

1994 απόφαση του Διοικ. Συμβουλίου της Δημοτικής Πρό¬ 
νοιας που αφορά τη σύνταξη του Οργανισμού Εσωτερικής 
Υπηρεσίας. 

4. Τη γνωμοδότηση του Υπηρεσιακού Συμβουλίου Προ¬ 
σωπικού ΟΤΑ, που διατυπώθηκε στο 2/9.4.1996 πρα¬ 
κτικό του, αποφασίζουμε: 

Επικυρώνουμε τις αριθμ. 8/1994 και 5/1996 αποφά¬ 
σεις του Διοικ. Συμβουλίου της Δημοτικής Πρόνοιας του 
Δήμου Τρίπολης, μόνο ως προς τη σύσταση μιας θέσης 
κοινωνικής λειτουργού, Κλάδου ΤΕ2 και που έχουν ως 
εξής: 

Ψηφίζεται Οργανισμός Εσωτερικής Υπηρεσίας (Ο.Ε.Υ.) 
της Δημοτικής Πρόνοιας του Δήμου Τρίπολης και συστή- 
νεται μία θέση μόνιμου προσωπικού κοινωνικής λειτουρ¬ 
γού ΤΕ2, με βαθμό Δ' - Α'. 

Από τις διατάξεις της παρούσας απόφασης προκαλείται 
ετήσια δαπάνη ύψους 4.093.621 δρχ. περίπου, σε βάρος 
του Κ.Α.: 1/05/111.1 των εξόδων προϋπολογισμού της 
Δημοτικής Πρόνοιας Τρίπολης. 

Η ισχύς του παρόντος Ο.Ε.Υ., αρχίζει από τη δημο¬ 
σίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη 27 Ιουνίου 1996 

Με εντολή Γεν. Γραμματέα 
Περιφέρειας Πελοπόννησου 
Ο Αναπλ. Περιφ. Δ/ντή 
Φ. ΡΑΛΛΗΣ 

-♦- 

Αριθ. ΕΣ 5674 

Σύσταση Νομικού Προσώπου στην Κοινότητα Νεοκαισά- 
ρειας Ν. Πιερίας με την επωνυμία «Πολιτιστικό - Πνευ¬ 
ματικό Κέντρο Κοινότητας Νεοκαισάρειας». 

Ο ΑΝΑΠΛ. ΠΕΡ/ΚΟΣ Δ/ΝΤΗΣ Ν. ΠΙΕΡΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995. 

2. Την αριθμ. 28/96 νόμιμη απόφαση του Κοινοτικού 
Συμβουλίου Νεοκαισάρειας που αναφέρεται στο αντικεί¬ 
μενο του θέματος. 

3. Την αριθμ. 944/1996 απόφαση του Γεν. Γραμ. Κε¬ 
ντρικής Μακεδονίας, αποφασίζουμε: 

1 Συνιστούμε στην Κοινότητα Νεοκαισάρειας Νομικό 
Πρόσωπο με την επωνυμία «Πολιτιστικό - Πνευματικό Κέ¬ 
ντρο Κοινότητας Νεοκαισάρειας». 

2. ΣΚΟΠΟΣ 

Σκοπός του Νομικού Προσώπου, είναι να συμβάλλει 
στην πνευματική και κοινωνική πρόοδο γενικά των δημο¬ 
τών της Κοινότητας, μαθητευομένων και μη ως και κάθε 
ηλικίας. 


3. ΠΟΡΟΙ 

Πόροι της κοινοτικής βιβλιοθήκης θα είναι: 
α) Ετήσια επιχορήγηση της Κοινότητας δρχ. 250.000 
τουλάχιστον ή όσο επιτρέπουν τα οικονομικά της Κοινότη¬ 
τας. 

β) Εισφορές δωρεές, κληρονομιές και κληροδοσίες, 
γ) Κρατικές επιχορηγήσεις. 

4. ΔΙΟΙΚΗΣΗ 

Διοικείται από δμελές Διοικητικό Συμβούλιο και απαρτί¬ 
ζεται από τους: 

α) Τον εκάστοτε Πρόεδρο της Κοινότητας Νεοκαισά- 
ρειας, ως Πρόεδρο. 

β) Δύο (2) Κοινοτικούς συμβούλους που ορίζεται με 
απόφαση του Κ.Σ. 

γ) Τον εκάστοτε Πρόεδρο του Αθλητ. Μορφ. Συλλό¬ 
γου. 

δ) Από ένα δημότη μόνιμο κάτοικο της Κοινότητας. 

Τα μέλη του ορίζονται με απόφαση του Κ.Σ. 

Το Διοικητικό Συμβούλιο εκλέγει Αντιπρόεδρο από τα 
μέλη του. 

Η θητεία του Διοικητικού Συμβουλίου ακολουθεί την 
Κοινοτική περίοδο. 

5. ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας Νεο- 
καισάρειας δαπάνη ύψους 250.000 δρχ. για το τρέχον 
έτος από τον Κ.Α. 2/212.4 καθώς και για τα επόμενα οικο¬ 
νομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 24 Ιουνίου 1996 

Με εντολή Γενικού Γραμματέα 
Ο Διευθυντής ΕΣ - ΔΟΥ 
ΓΙΑΝΝΗΣ ΚΑΛΕΠΙΔΗΣ 

-«- 

Αριθ. ΕΣ 5674 

Σύσταση Νομικού Προσώπου στην Κοινότητα Νεοκαισά- 
ρειας Ν. Πιερίας με την επωνυμία «Κέντρο Νεότητας 
Κοινότητας Νεοκαισάρειας». 

Ο ΑΝΑΠΛ. ΠΕΡ/ΚΟΣ Δ/ΝΤΗΣ Ν. ΠΙΕΡΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995. 

2. Την αριθμ. 29/96 νόμιμη απόφαση του Κοινοτικού 
Συμβουλίου Νεοκαισάρειας που αναφέοεται στο αντικεί¬ 
μενο του θέματος. 

3. Την αριθμ. 944/1996 απόφαση του Γεν. Γραμ. Κε¬ 
ντρικής Μακεδονίας, αποφασίζουμε: 

1. Συνιστούμε στην Κοινότητα Νεοκαισάρειας Νομικό 
Πρόσωπο με την επωνυμία «Κέντρο Νεότητας Κοινότητας 
Νεοκαισάρειας». 

2. ΣΚΟΠΟΣ 

Σκοπός του Νομικού Προσώπου, είναι να συμβάλλει 
στην πνευματική και κοινωνική πρόοδο γενικά των νέων 
δημοτών της Κοινότητάς μας. 

3. ΠΟΡΟΙ 

Πόροι του Κέντρου Νεότητας θα είναι: 
α) Ετήσια επιχορήγηση της Κοινότητας δρχ. 250.000 
τουλάχιστον ή όσο επιτρέπουν τα οικονομικά της Κοινότη¬ 
τας. 

β) Εισφορές δωρεές, κληρονομιές και κληροδοσίες, 
γ) Κρατικές επιχορηγήσεις. 

4. ΔΙΟΙΚΗΣΗ 

Διοικεΐται από δμελές Διοικητικό Συμβούλιο και απαρτί¬ 
ζεται από τους: 

α) Τον εκάστοτε Πρόεδρο της Κοινότητας Νεοκαισά- 
ρειας, ως Πρόεδρο. 

β) Δύο (2) Κοινοτικούς συμβούλους που ορίζεται με 
απόφαση του Κ.Σ. 

γ) Τον εκάστοτε Πρόεδρο του Αθλητ. Μορφ. Συλλό¬ 
γου. 

δ) Από ένα δημότη μόνιμο κάτοικο της Κοινότητας. 

Τα μέλη του ορίζονται με απόφαση του Κ.Σ. 

Το Διοικητικό Συμβούλιο εκλέγει Αντιπρόεδρο από τα 
μέλη του. 

Η θητεία του Διοικητικού Συμβουλίου ακολουθεί την 
Κοινοτική περίοδο. 

5. ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας Νεο- 
καισάρειας δαπάνη ύψους 250.000 δρχ. για το τρέχον 
έτος από τον Κ.Α. 2/212.4 καθώς και για τα επόμενα οικο¬ 
νομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 24 Ιουνίου 1996 

Με εντολή Γ ενικού Γ ραμματέα 
Ο Διευθυντής ΕΣ - ΔΟΥ 
ΓΙΑΝΝΗΣ ΚΑΛΕΠΙΔΗΣ 

-♦- 

Αριθ. ΕΣ 5674 (5) 

Σύσταση Νομικού Προσώπου στην Κοινότητα Νεοκαισά- 
ρειας Ν. Πιερίας με την επωνυμία «Κοινοτική Βιβλιο¬ 
θήκη Κοινότητας Νεοκαισάρειας». 

Ο ΑΝΑΠΛ. ΠΕΡ/ΚΟΣ Δ/ΝΤΗΣ Ν. ΠΙΕΡΙΑΣ 
Έχοντας υπόψη: 

1. Τις διατάξεις του άρθρου 203 του Π.Δ. 410/1995. 

2. Την αριθμ. 27/96 νόμιμη απόφαση του Κοινοτικού 
Συμβουλίου Νεοκαισάρειας που αναφέρεται στο αντικεί¬ 
μενο του θέματος. 

3. Την αριθμ. 944/1996 απόφαση του Γεν. Γραμ. Κε¬ 
ντρικής Μακεδονίας, αποφασίζουμε: 

1. Συνιστούμε στην Κοινότητα Νεοκαισάρειας Νομικό 
Πρόσωπο με την επωνυμία «Κοινοτική Βιβλιοθήκη Κοινό¬ 
τητας Νεοκαισάρειας». 

2. ΣΚΟΠΟΣ 

Σκοπός του Νομικού Προσώπου, είναι να συμβάλλει 
στην πνευματική και κοινωνική πρόοδο γενικά των νέων 
δημοτών της Κοινότητας μαθητευομένων και μη ως και- 
κάθε ηλικίας. 

3. ΠΟΡΟΙ 

Πόροι της Κοινοτικής Βιβλιοθήκης θα είναι: 
α) Ετήσια επιχορήγηση της Κοινότητας δρχ. 250.000 
τουλάχιστον ή όσο επιτρέπουν τα οικονομικά της Κοινότη¬ 
τας. 

β) Εισφορές δωρεές, κληρονομιές και κληροδοσίες, 
γ) Κρατικές επιχορηγήσεις. 

4. ΔΙΟΙΚΗΣΗ 

Διοικεΐται από δμελές Διοικητικό Συμβούλιο και απαρτί¬ 
ζεται από τους: 


α) Τον εκάστοτε Πρόεδρο της Κοινότητας Νεοκαισά- 
ρειας, ως Πρόεδρο. 

β) Δύο (2) Κοινοτικούς συμβούλους που ορίζεται με 
απόφαση του Κ.Σ. 

γ) Τον εκάστοτε Πρόεδρο του Αθλητ. Μορφ. Συλλό¬ 
γου. 

δ) Από ένα δημότη μόνιμο κάτοικο της Κοινότητας. 

Τα μέλη του ορίζονται με απόφαση του Κ.Σ. 

Το Διοικητικό Συμβούλιο εκλέγει Αντιπρόεδρο από τα 
μέλη του. 

Η θητεία του Διοικητικού Συμβουλίου ακολουθεί την 
Κοινοτική περίοδο. 

5. ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας Νεο- 
καισάρειας δαπάνη ύψους 250.000 δρχ. για το τρέχον 
έτος από τον Κ.Α. 2/212.4 καθώς και για τα επόμενα οικο¬ 
νομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 24 Ιουνίου 1996 

Με εντολή Γενικού Γραμματέα 
Ο Διευθυντής ΕΣ - ΔΟΥ 
ΓΙΑΝΝΗΣ ΚΑΛΕΠΙΔΗΣ 

-♦- 

Αριθ. 11145 (6) 

Τροποποίηση και προσαρμογή του Οργανισμού Εσωτερι¬ 
κής Υπηρεσίας της Κοινότητας Τραγίλου Ν. Σερρών. 

Η Δ/ΝΤΡΙΑ ΕΣΩΤ. ΠΕΡ. ΔΙΟΙΚ. Ν. ΣΕΡΡΩΝ 
Έχοντας υπόψη: 

1. Την αναφορά της Κοινότητας Τραγίλου αριθ. 73/ 
5.2.1996 με την οποία υποβλήθηκε η απόφαση του Κοι¬ 
νοτικού Συμβουλίου αριθ. 1/1996 που αναφέρεται στην 
τροποποίηση και προσαρμογή του Οργανισμού Εσωτερι¬ 
κής Υπηρεσίας της Κοινότητας αυτής. 

2. Τις διατάξεις του άρθρου 12 του Ν. 1188/81 «περί 
κυρώσεως του Κώδικος, περί καταστάσεως προσωπικού 
οργανισμών τοπικής αυτοδιοικήσεως», όπως αντικατα- 
στάθηκε με τις διατάξεις του άρθρου 26 παρ. 1 Ν. 1832/ 
1989, και τις διατάξεις της παρ. 5 του άρθρου 8 του Ν. 
2307/1995. 

3. Τις διατάξεις των άρθρων 34 του Ν. 2190/1994 (ΦΕΚ 
28/Α')3.3.1994 Σύσταση ανεξάρτητης αρχής για την επι¬ 
λογή προσωπικού και ρύθμιση θεμάτων διοίκησης Π.Δ. 
3704/1987 και τις διατάξεις του Π.Δ. 22/1996. 

4. Την γνωμοδότηση του Υπηρεσιακού Συμβουλίου του 
άρθρου 5 του Ν. 1188/81 και άρθ. 8 του Ν. 2307/95 αριθ. 
6/5/29.5.96 τα υπόλοιπα στοιχεία του φακέλλου και την 
οικονομική κατάσταση της Κοινότητας. 

5. Τις αριθ. 53660/59/6.8.1986 και 75643/16.1.1987 
διαταγές του ΥΠΕΣ. 

6. Την αριθ. 550/εγκ. 1/7.10.92 εγκύκλιο της Γραμμα¬ 
τείας του Υπουργικού Συμβουλίου «έλεγχος δαπανών που 
προκαλούν οι κανονιστικές διοικητικές πράξεις». 

7. Την αριθ. 939/3.5.1996 απόφαση του Γ ενικού Γ ραμ¬ 
ματέα Περιφ. Κεντρικής Μακεδονίας με την οποία όριζε- 

ται αναπληρωτής του περιφ. Δ/ντή Ν. Σερρών η Νίκη 
Αντωνιάδου που υπηρετεί στην Περιφερειακή Διοίκηση 
του Νομού. 

8. Η επί πλέον δαπάνη που προκαλείται με τις διατάξεις 
της απόφασης αυτής σε βάρος του προϋπολογισμού της 
κοινότητας Τραγίλου λόγω σύστασης μίας (1) οργανικής 
θέσης υπαλλήλου του κλάδου ΥΕ16 προσωπικού καθα¬ 
ριότητας έχει προβλεφθεί στον προϋπολογισμό έτους 
1996 με την εγγραφή πίστωσης στον αντίστοιχο κλ. 20/ 
111 . 1 . 

Για κάθε ένα από τα επόμενα οικονομικά έτη το ύψος 
της δαπάνης θα καλύπτεται με ανάλογη εγγραφή πίστω¬ 
σης στο σχετικό ΚΑ του προϋπολογισμού, αποφασί¬ 
ζουμε: 

Διαπιστώνουμε την με τις σύμφωνα με τις οικείες διατά¬ 
ξεις τροποποίηση και προσαρμογή του Οργανισμού Εσω¬ 
τερικής Υπηρεσίας της Κοινότητας Τραγίλου που έγινε με 
την απόφαση αριθ. 1/1996 του Κοινοτικού Συμβουλίου 
ώστε να περιλαμβάνει την κατωτέρω υπηρεσιακή διάρ¬ 
θρωση. 

«ΓΡΑΜΜΑΤΕΙΑ» με τις εξής θέσεις υπαλλήλων. 

ΤΑΚΤΙΚΟ ΠΡΟΣΩΠΙΚΟ. 

1) ΚΑΤΗΓΟΡΙΑ ΔΕ. 

Κλάδος ΔΕ - Διοικητικού μία (1) θέση υπαλλήλου με δια- 
βάθμιση Δ - Α'. 

2) ΚΑΤΗΓΟΡΙΑ ΥΕ. 

Κλάδος ΥΕ16 προσωπικού καθαριότητας. 

Μία (1) θέση υδρονομέα - εργάτη γενικών καθηκόντων 
με διαβάθμιση Ε - Γ'. 

Μοναδικός προϊστάμενος της υπηρεσίας είναι ο πρόε¬ 
δρος της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 28 Ιουνίου 1996 

Με Εντολή Γεν. Γραμ. Περιφ. Κεντρ. Μακεδονίας 
Η Διευθύντρια 
ΝΙΚΗ ΑΝΤΩΝΙΑΔΟΥ 


ΔΙΟΡΘΩΣΕΙΣ ΣΦΑΛΜΑΤΩΝ 

(7) 

ΣτοΦΕΚ 500/Β/25.6.1996, όπου δημοσιεύθηκε η ΔΠ/ 
Φ6.8/Οικ. 17370 απόφαση του Υφυπουργού Ανάπτυξης 
«Τροποποίηση απόφασης Ανακατανομή προσδιορισθει- 
σών κενών οργανικών θέσεων στην κεντρική υπηρεσία της 
ΓΓΒ» και στο αποφασιστικό μέρος αυτής, διορθώνεται το 

εσφαλμένο» «Από τις διατάξεις.καθόσον δεν προκα- 

λείται για σύσταση....» στο ορθό «Από τις διατάξεις.κα¬ 
θόσον δεν προκαλείται για σύσταση.»· 

(Από το Υπουργ. Ανάπτυξης) 

- +- 

( 8 ) 

Στην Π2β/995/96 υπουργική απόφαση «Έγκριση κανο¬ 
νισμού προμηθειών του Κέντρου Βρεφών «Η ΜΗΤΕΡΑ», 
που δημοσιεύθηκε στο ΦΕΚ 505/96 (τεύχος Β'), γίνονται 
οι εξής διορθώσεις σφαλμάτων: 

1. Στη σελίδα 5481 στο άρθρο 10 στον τίτλο αντί του 
εσφαλμένου «προσφυγών» στο ορθό «προσφορών». 

2. Στη σελίδα 5482 στο άρθρο 13 και στην παράγραφο 
5, μετά την λέξη «και» προστίθεται η λέξη «με». 

3. Στη σελίδα 5482 στο άρθρο 14 και στην παράγραφο 
γ, 3 αντί του εσφαλμένου «προσαρμογή» στο ορθό «ανα¬ 
προσαρμογή». 

4. Στη σελίδα 5482 στο άρθρο 15 και στην παράγραφο 
1 β, 4 αντί του εσφαλμένου «μονογράφεται» στο ορθό «μο- 
νογράφονται». 

5. Στη σελίδα 5483, στο άρθρο 16, στην παράγραφο β 
αντί του εσφαλμένου «πααπάνω» στο ορθό «παρα¬ 
πάνω». 

6. Στη σελίδα 5483, στο άρθρο 16, στην παράγραφο β 
αντί του εσφαλμένου «αξιολοογούνται» στο ορθό «αξιολο¬ 
γούνται». 

7. Στη σελίδα 5485, στο άρθρο 22, στην παράγραφο 2δ 
αντί του εσφαλμένου «τος» στο ορθό «το». 

8. Στη σελίδα 5485, στο άρθρο 22, στην παράγραφο 4 
αντί του εσφαλμένου «επηρεάζουνμ», στο ορθό «επηρεά¬ 
ζουν». 

(Από το Υπουργείο Υγείας και Πρόνοιας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





